CELEX: 
Language: mt
Date: 2020-10-19 00:00:00
Title: REGOLAMENT DELEGAT TAL-KUMMISSJONI (UE) .../... li jemenda l-Annessi IC, III, IIIA, IV, V, VII u VIII tar-Regolament (KE) Nru 1013/2006 tal-Parlament Ewropew u tal-Kunsill dwar vjeġġi ta’ skart

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               L-Unjoni u l-Istati Membri tagħha huma Partijiet għall-Konvenzjoni ta’ Basel dwar il-kontroll tal-movimenti transkonfinali ta’ skart perikoluż u r-rimi tiegħu (“il-Konvenzjoni ta’ Basel”), li ġiet adottata fit-22 ta’ Marzu 1989 u li daħlet fis-seħħ fl-1992
                  1
               . Il-Konvenzjoni issa torbot lil 187 Parti. 
            
            
               Il-Konferenza tal-Partijiet tal-Konvenzjoni ta’ Basel iddeċidiet fl-erbatax-il laqgħa tagħha fl-10 ta’ Mejju 2019 li tinkludi ċertu skart tal-plastik taħt il-mekkaniżmi ta’ kontroll tal-Konvenzjoni. Dawn it-tipi ta’ skart huma inklużi fl-Annessi II u VIII tal-Konvenzjoni. L-uniċi tipi ta’ skart tal-plastik esklużi minn dawn l-obbligi huma dawk li huma destinati għar-riċiklaġġ u li, minħabba l-kompożizzjoni tagħhom, faċli jiġu rriċiklati. Dan l-iskart huwa inkluż fl-Anness IX tal-Konvenzjoni. Dawn il-bidliet se jtejbu l-kontrolli tal-vjeġġi transkonfinali tal-iskart tal-plastik, u b’hekk iħeġġu l-immaniġġjar ambjentalment korrett tagħhom u jikkontribwixxu biex jitrażżan il-moviment illegali tal-iskart li jaqsam il-fruntieri. 
            
            
               Dawn il-bidliet se jsiru effettivi fl-1 ta’ Jannar 2021.
            
            
               Id-Deċiżjoni tal-OECD dwar il-Movimenti Transkonfinali ta’ Skart destinat għal Operazzjonijiet ta’ Rkupru għandha natura legalment vinkolanti. Il-Kumitat għall-Politika tal-Ambjent tal-OECD adotta bidliet fl-Appendiċi 4 tad-Deċiżjoni tal-OECD relatata mal-iskart tal-plastik perikoluż u kjarifiki fl-Appendiċijiet 3 u 4 tad-Deċiżjoni tal-OECD permezz tal-proċedura bil-miktub fi[s-7 ta’ Settembru 2020]. Dawn il-bidliet se jsiru effettivi fl-1 ta’ Jannar 2021.
            
            
               Barra minn hekk, mill-aħħar tliet Konferenzi tal-Partijiet ’l hawn ġew żviluppati jew aġġornati serje ta’ linji gwida u dokumenti ta’ gwida fil-kuntest tal-Konvenzjoni. 
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Dan ir-Regolament Delegat ġie żviluppat biex jimplimenta l-bidliet ta’ hawn fuq fir-rigward tal-Annessi tal-Konvenzjoni ta’ Basel u jkompli jibni fuq il-formulazzjoni tad-deċiżjoni dwar din il-materja adottata mill-Konferenza tal-Partijiet (CoP) fil-Konvenzjoni ta’ Basel fl-erbatax-il laqgħa tagħha. Dan ir-Regolament Delegat ġie żviluppat ukoll biex jimplimenta l-bidliet fl-Appendiċijiet tad-Deċiżjoni tal-OECD li ntlaħaq ftehim fuqha. Kien hemm konsultazzjonijiet sostanzjali mal-Istati Membri u mal-partijiet ikkonċernati dwar din il-kwistjoni, fl-okkażjoni tad-definizzjoni tal-pożizzjoni tal-UE u tal-Istati Membri tagħha fis-CoP tal-Konvenzjoni ta’ Basel u wara, kif ukoll b’rabta mad-definizzjoni tal-pożizzjoni tal-UE u tal-Istati Membri tagħha fil-livell tal-OECD.
            
            
               Imbagħad, l-implimentazzjoni tal-bidliet rispettivi fil-Konvenzjoni ta’ Basel u fid-Deċiżjoni tal-OECD permezz ta’ dan l-att delegat kompliet tiġi diskussa mal-Istati Membri fil-laqgħat tal-Grupp ta’ Ħidma tal-Kunsill dwar Kwistjonijiet Ambjentali Internazzjonali, li jittrattaw il-Konvenzjoni ta’ Basel. Il-partijiet ikkonċernati ġew infurmati wkoll matul dan il-proċess. B’mod partikolari, il-partijiet ikkonċernati ġew ikkonsultati b’mod informali dwar il-kwistjoni mill-Kummissjoni Ewropea matul Mejju 2020.
            
            
               L-abbozz tal-att delegat ġie ppubblikat ukoll fuq il-paġna web tal-Kummissjoni għall-feedback pubbliku għal erba’ ġimgħat, bejn l-24 ta’ Ġunju u t-22 ta’ Lulju 2020. 
            
            
               Il-Kummissjoni kkunsidrat l-inputs li rċeviet matul dawn il-konsultazzjonijiet u emendat l-abbozz tal-att delegat f’għadd ta’ punti. 
            
            
               Imbagħad il-Kummissjoni kkonsultat il-grupp ta’ esperti dwar l-iskart rigward l-abbozz tal-att delegat fi [trid tiżdied id-data]. F’dik l-okkażjoni, l-abbozz tal-att delegat intbagħat ukoll lill-Parlament Ewropew u lill-Kunsill. 
            
            
               3.ELEMENTI ĠURIDIĊI TAL-ATT DELEGAT
            
            
               Il-Kummissjoni għandha s-setgħa tadotta atti delegati permezz tal-Artikolu 58 tar-Regolament (KE) Nru 1013/2006 dwar Vjeġġi ta’ Skart biex temenda l-Annessi tar-Regolament sabiex jitqiesu l-bidliet u jiġu riflessi d-deċiżjonijiet maqbula skont il-Konvenzjoni ta’ Basel u sabiex jitqiesu l-bidliet li ntlaħaq ftehim fuqhom fil-kuntest tad-Deċiżjoni tal-OECD. 
            
            
               Dan l-att delegat jipprevedi bidliet fl-Annessi III, IIIA, IV, V u VIII tar-Regolament dwar vjeġġi ta’ skart, filwaqt li titqies id-Deċiżjoni tal-Kunsill (UE) 2019/638 tal-15 ta’ April 2019 li fost l-oħrajn kellha l-iskop li żżomm il-kontrolli attwali għall-vjeġġi tal-iskart tal-plastik mhux perikoluż fl-Unjoni sabiex jingħata kontribut lill-ekonomija ċirkolari.
            
            
               Dawn il-bidliet tfasslu biex:
            
            
               ·tiġi inkorporata l-entrata l-ġdida dwar l-iskart tal-plastik perikoluż (A3210) maqbula skont il-Konvenzjoni ta’ Basel fir-Regolament dwar Vjeġġi ta’ Skart (l-Anness V), kif ukoll tiġi inkorporata l-entrata l-ġdida dwar l-iskart tal-plastik perikoluż (AC300) maqbula skont id-Deċiżjoni tal-OECD fl-Anness IV tar-Regolament dwar vjeġġi ta’ skart,
            
            
               ·jiġu inkorporati l-entrati l-ġodda dwar l-iskart tal-plastik mhux perikoluż (B3011 u Y48) maqbula skont il-Konvenzjoni ta’ Basel fir-Regolament dwar vjeġġi ta’ skart (l-Anness V), sa fejn huma kkonċernati l-esportazzjoni mill-Unjoni lejn pajjiżi terzi u l-importazzjoni minnha lejhom,
            
         
         
            
               ·jiġu inklużi entrati ġodda għall-iskart tal-plastik mhux perikoluż fir-Regolament dwar vjeġġi ta’ skart (l-Annessi III u IV) għall-vjeġġi fl-Unjoni, li jqisu ċertu bidliet maqbula skont il-Konvenzjoni ta’ Basel (speċjalment dawk relatati mat-terminoloġija li tintuża biex jiġi deskritt l-iskart inkwistjoni) filwaqt li jinżammu l-kontrolli attwali għal tali vjeġġi fl-Unjoni, 
            
            
               ·tiġi aġġustata il-formulazzjoni tal-Anness IIIA tar-Regolament dwar Vjeġġi ta’ Skart fir-rigward tat-taħlitiet ta’ skart tal-plastik, sabiex jitqiesu l-bidliet l-oħra ta’ hawn fuq,
            
            
               ·tiżdied fl-Anness VII l-possibbiltà li ssir referenza għall-entrata l-ġdida għall-iskart tal-plastik elenkat bħala ekoloġiku, meta jsir vjeġġ tiegħu minn Stat Membru għal ieħor,
            
            
               ·tiġi aġġornata l-lista fl-Anness VIII tal-linji gwida tekniċi u tad-dokumenti ta’ gwida dwar l-immaniġġjar ambjentalment korrett tal-iskart adottati f’dawn l-aħħar snin mill-Konferenza tal-Partijiet għall-Konvenzjoni ta’ Basel.
            
            
               F’konformità mal-prinċipju tal-proporzjonalità, il-miżura ma tmurx lil hinn minn dak meħtieġ biex jintlaħaq l-objettiv tagħha.
            
            
               Il-proposta ma għandha l-ebda implikazzjoni fuq il-baġit tal-UE.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 19.10.2020
            
            
               li jemenda l-Annessi IC, III, IIIA, IV, V, VII u VIII tar-Regolament (KE) Nru 1013/2006 tal-Parlament Ewropew u tal-Kunsill dwar vjeġġi ta’ skart
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjaġġi ta’ skart
                  2
               , u b’mod partikolari l-punti (a) u (c) tal-Artikolu 58(1) tiegħu,
            
            
               Billi:
            
            
               (1)Il-Konferenza tal-Partijiet għall-Konvenzjoni ta’ Basel iddeċidiet fl-erbatax-il laqgħa tagħha li saret f’Mejju 2019, bid-Deċiżjoni BC-14/12, li tinkludi entrata ġdida għall-iskart tal-plastik perikoluż (l-entrata A3210) fl-Anness VIII u żewġ entrati ġodda għall-iskart tal-plastik mhux perikoluż fl-Anness II (l-entrata Y48) u fl-Anness IX (l-entrata B3011) tal-Konvenzjoni ta’ Basel. Dawk il-bidliet se jsiru effettivi fl-1 ta’ Jannar 2021.
            
            
               (2)Jixraq li l-Unjoni, li hija Parti għall-Konvenzjoni ta’ Basel, timmodifika l-Annessi rilevanti tar-Regolament (KE) Nru 1013/2006 biex jitqiesu l-bidliet relatati mal-entrati dwar l-iskart tal-plastik fl-Annessi tal-Konvenzjoni ta’ Basel. 
            
            
               (3)Il-Kumitat għall-Politika tal-Ambjent tal-OECD adotta bidliet fl-Appendiċi 4 tad-Deċiżjoni tal-OECD
                  3
                relatata mal-iskart tal-plastik perikoluż u kjarifiki fl-Appendiċijiet 3 u 4 tad-Deċiżjoni tal-OECD fi[s-7 ta’ Settembru 2020]. Dawk il-bidliet se jsiru effettivi fl-1 ta’ Jannar 2021. Jixraq li l-Unjoni timmodifika l-Annessi rilevanti tar-Regolament (KE) Nru 1013/2006 biex jitqiesu dawn il-bidliet.
            
            
               (4)Dan ir-Regolament iqis il-fatt li ma ntlaħaq l-ebda ftehim fl-OECD biex jiġu inkorporati l-emendi għall-Annessi tal-Konvenzjoni ta’ Basel dwar l-iskart tal-plastik mhux perikoluż (l-entrati B3011 u Y48) fl-Appendiċijiet tad-Deċiżjoni tal-OECD.
            
            
               (5)Fir-rigward tal-esportazzjoni tal-iskart tal-plastik mill-Unjoni lejn pajjiżi terzi u l-importazzjoni tal-iskart tal-plastik fl-Unjoni minn pajjiżi terzi, jenħtieġ li l-Annessi III, IV u V tar-Regolament (KE) Nru 1013/2006 jiġu emendati biex jitqiesu l-bidliet fl-Annessi II, VIII u IX tal-Konvenzjoni ta’ Basel u l-bidliet fl-Appendiċi 4 tad-Deċiżjoni tal-OECD. B’riżultat ta’ dan, mill-1 ta’ Jannar 2021, l-esportazzjoni mill-Unjoni u l-importazzjoni fl-Unjoni tal-iskart tal-plastik fl-entrati AC300 u Y48 lejn pajjiżi terzi u minnhom li għalihom tapplika d-Deċiżjoni tal-OECD
                  4
                se jkunu soġġetti għall-proċeduri ta’ notifika u ta’ kunsens bil-miktub minn qabel. F’konformità mal-punti (a) u (b) tal-Artikolu 36(1) u l-Anness V tar-Regolament (KE) Nru 1013/2006, l-esportazzjoni tal-iskart tal-plastik fl-entrati A3210 u Y48 se tkun ipprojbita lejn pajjiżi terzi li għalihom ma tapplikax id-Deċiżjoni tal-OECD. 
            
            
               (6)Fid-dawl tal-fatt li l-Unjoni ppreżentat notifika li tkopri l-vjeġġi tal-iskart fl-Unjoni, lis-Segretarjat tal-Konvenzjoni ta’ Basel skont l-Artikolu 11 ta’ dik il-Konvenzjoni, ma hemm l-ebda rekwiżit li jobbliga lill-Unjoni timplimenta l-bidliet fl-Annessi tal-Konvenzjoni ta’ Basel relatati mal-iskart tal-plastik mhux perikoluż (l-entrati B3011 u Y48) fil-liġi tal-Unjoni, għall-vjeġġi bejn l-Istati Membri. Madankollu, biex tiġi żgurata ċ-ċarezza ġuridika, jenħtieġ li jiddaħħlu entrati ġodda għall-vjeġġi tal-iskart tal-plastik mhux perikoluż fl-Unjoni fl-Annessi III, IIIA u IV tar-Regolament (KE) Nru 1013/2006 li jqisu t-terminoloġija li tintuża fl-entrati l-ġodda B3011 u Y48 fil-Konvenzjoni ta’ Basel, u li bihom fil-biċċa l-kbira jinżammu l-kontrolli attwali fuq tali vjeġġi fl-Unjoni.
            
         
         
            
               (7)Għadd ta’ linji gwida tekniċi u dokumenti ta’ gwida dwar l-immaniġġjar ambjentalment korrett ta’ diversi flussi ta’ skart ġew adottati fl-aħħar laqgħat tal-Konferenza tal-Partijiet għall-Konvenzjoni ta’ Basel. Dawk il-linji gwida tekniċi u dokumenti ta’ gwida jipprovdu gwida utli u għaldaqstant jenħtieġ li jiżdiedu fl-Anness VIII tar-Regolament (KE) Nru 1013/2006.
            
            
               (8)Għalhekk, jenħtieġ li r-Regolament (KE) Nru 1013/2006 jiġi emendat skont dan.
            
            
               (9)Peress li l-bidliet fl-Annessi tal-Konvenzjoni ta’ Basel u fl-Appendiċijiet tad-Deċiżjoni tal-OECD se jsiru effettivi fl-1 ta’ Jannar 2021, jenħtieġ li l-emendi għar-Regolament (KE) Nru 1013/2006 relatati ma’ dawk il-bidliet isiru effettivi wkoll fl-1 ta’ Jannar 2021. 
            
            
               ADOTTAT DAN IR-REGOLAMENT:
            
            
               Artikolu 1
            
            
               Ir-Regolament (UE) Nru 1013/2006 huwa emendat kif ġej:
            
            
               (1)
                     l-Annessi IC, III, IIIA, IV, V u VII huma emendati f’konformità mal-Anness I ta’ dan ir-Regolament;
            
            
               (2)
                     l-Anness VIII huwa sostitwit bit-test fl-Anness II ta’ dan ir-Regolament.
            
            
               Artikolu 2 
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               L-Artikolu 1(1) għandu japplika mill-1 ta’ Jannar 2021. 
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 19.10.2020
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
               
            
         
         
            
                  
                     (1)
                  
                        Id-Deċiżjoni tal-Kunsill 93/98/KEE dwar il-konklużjoni, għan-nom tal-Komunità, tal-Konvenzjoni ta’ Basel tat-22 ta’ Marzu 1989 dwar il-kontroll ta’ movimenti transkonfinali ta’ skart perikoluż u r-rimi tiegħu, ĠU L 39, 16.2.1993, p. 1.
               
               
                  
                     (2)
                  
                        ĠU L 190, 12.7.2006, p. 1
               
               
                  
                     (3)
                  
                        Id-Deċiżjoni C(2001)107/Finali tal-Kunsill tal-OECD li tikkonċerna r-reviżjoni tad-Deċiżjoni C(92)39/Finali dwar il-kontroll ta’ movimenti transkonfinali ta’ skart destinat għal operazzjonijiet ta’ rkupru.
               
               
                  
                     (4)
                  
                        Id-Deċiżjoni C(2001)107/Finali tal-Kunsill tal-OECD li tikkonċerna r-reviżjoni tad-Deċiżjoni C(92)39/Finali dwar il-kontroll ta’ movimenti transkonfinali ta’ skart destinat għal operazzjonijiet ta’ rkupru.
               
            
      
    ---documentbreak--- 
      
         
         
            
               ANNESS 1
            
            
               L-Annessi IC, III, IIIA, IV, V u VII tar-Regolament (KE) Nru 1013/2006 huma emendati kif ġej:
            
            
               (1)fl-Anness IC, it-tieni paragrafu tal-punt 25(e) huwa sostitwit b’dan li ġej: 
            
            
               “Tali kodiċijiet jistgħu jiġu inklużi fl-Annessi IIIA, IIIB, IV (EU48) jew IVA ta’ dan ir-Regolament. F’dak il-każ, jenħtieġ li n-numru tal-Anness jiġi ddikjarat quddiem il-kodiċijiet. Fir-rigward l-Anness IIIA, jenħtieġ li jintużaw il-kodiċi(jiet) rilevanti kif indikat(i) fl-Anness IIIA, f’sekwenza kif ikun xieraq. Ċerti entrati tal-Konvenzjoni ta’ Basel bħal B1100 u B3020 huma ristretti biss għal flussi ta’ skart partikolari, kif indikat fl-Anness IIIA.”;
            
            
               (2)l-Anness III huwa emendat kif ġej:
            
            
               (a)it-titolu huwa sostitwit b’dan li ġej: 
            
            
               “LISTA TAT-TIPI TA’ SKART SOĠĠETTI GĦAR-REKWIŻITI TA’ INFORMAZZJONI ĠENERALI STABBILITI FL-ARTIKOLU 18 (SKART ‘EKOLOĠIKU’ ELENKAT)”; 
            
            
               (b)fil-Parti I, il-punt (a) huwa sostitwit b’dan li ġej:
            
            
               “(a) Kwalunkwe referenza fl-Anness IX tal-Konvenzjoni ta’ Basel għal-lista A għandha tinftiehem bħala referenza għall-Anness IV ta’ dan ir-Regolament;”;
            
            
               (c)fil-Parti I, il-punt (g) huwa sostitwit b’dan li ġej: 
            
            
               “(g) Għall-iskart ittrasportat fl-Unjoni, l-entrata B3011 tal-Konvenzjoni ta’ Basel ma tapplikax u minflok tapplika din l-entrata li ġejja: 
            
            
               EU3011
                     Skart tal-plastik (innota l-entrata AC300 relatata fil-parti II tal-Anness IV, u l-entrata EU48 relatata fil-parti I tal-Anness IV):
            
            
               L-iskart tal-plastik elenkat hawn taħt, diment li jkun kważi ħieles minn kontaminazzjoni u tipi oħra ta’ skart*: 
            
            
               –Skart tal-plastik li jikkonsisti kważi esklużivament** minn polimeru mhux aloġenat wieħed, inkluż il-polimeri li ġejjin iżda mhux limitat għalihom:
            
            
               –Polietilen (PE)
            
            
               –Polipropilen (PP)
            
            
               –Polistiren (PS)
            
            
               –Akrilonitril butadien stiren (ABS) 
            
            
               –Polietilentereftalat (PET)
            
         
         
            
               –Polikarbonati (PC)
            
            
               –Polieteri
            
            
               –Skart tal-plastik li kważi esklużivament** jikkonsisti minn reżina mwebbsa waħda jew prodott wieħed tal-kondensazzjoni, inkluż ir-reżini li ġejjin iżda mhux limitat għalihom:
            
            
               –Reżini tal-urea formaldeid
            
            
               –Reżini tal-fenol formaldeid
            
            
               –Reżini tal-melamina formaldeid
            
            
               –Reżini tal-epossi
            
            
               –Reżini tal-alkidi
            
            
               –Skart tal-plastik li kważi esklużivament** jikkonsisti minn wieħed mill-polimeri fluworurati li ġejjin***:
            
            
               –Perfluworoetilen/propilen (FEP)
            
            
               –Alkani perfluworoalkossiċi:
            
            
               –Tetrafluworoetilen/perfluworoalkil vinil etere (PFA)
            
            
               –Tetrafluworoetilen/perfluworometil vinil etere (MFA)
            
            
               –Fluworur tal-polivinil (PVF)
            
            
               –Fluworur tal-poliviniliden (PVDF)
            
            
               –Politetrafluworoetilen (PTFE)
            
            
               –Klorur tal-polivinil (PVC).
            
            
                  
                     
                     
                     
                     
                     
                     
                     
                     
            
            
               * Fir-rigward ta’ “kważi ħieles minn kontaminazzjoni u tipi oħra ta’ skart”, l-ispeċifikazzjonijiet internazzjonali u nazzjonali jistgħu joffru punt ta’ referenza.
            
            
               ** Fir-rigward ta’ “kważi esklużivament”, l-ispeċifikazzjonijiet internazzjonali u nazzjonali jistgħu joffru punt ta’ referenza.
            
         
         
            
               *** It-tipi ta’ skart prodotti fil-fażi ta’ wara l-konsumatur huma esklużi”;
            
            
            
               (d)fil-parti II, it-test li ġej jitħassar:
            
            
                
                     “Skart tal-plastik solidu
            
            
               GH013
                     391530 ex 390410—40
                     Polimeri tal-klorur tal-vinil”;
            
            
               (3)l-Anness IIIA huwa emendat kif ġej:
            
            
               (a)fil-punt 3, jitħassru l-punti (d), (e) u (f);
            
            
               (b)jiddaħħal il-punt 4 li ġej:
            
            
                “4. It-taħlitiet ta’ skart li ġejjin, ikklassifikati f’inċiżi separati jew f’subinċiżi ta’ entrata unika waħda, huma inklużi f’dan l-Anness biss għall-finijiet ta’ vjeġġi fl-Unjoni:
            
            
               (a) taħlitiet ta’ skart ikklassifikati fl-entrata EU3011 u elenkati fl-inċiż li jirreferi għall-polimeri mhux aloġenati;
            
            
               (b) taħlitiet ta’ skart ikklassifikati fl-entrata EU3011 u elenkati fl-inċiż li jirreferi għar-reżini mwebbsa jew prodotti tal-kondensazzjoni;
            
            
               (c) taħlitiet ta’ skart ikklassifikati fl-entrata EU3011 u elenkati bħala “alkani perfluworoalkossiċi”.”;
            
            
               (4)l-Anness IV huwa emendat kif ġej:
            
            
               (a)it-titolu huwa sostitwit b’dan li ġej: 
            
            
               “LISTA TAT-TIPI TA’ SKART SOĠĠETTI GĦALL-PROĊEDURA TA’ NOTIFIKA U TA’ KUNSENS BIL-MIKTUB MINN QABEL (SKART ELENKAT BĦALA ‘AMBRA’)”; 
            
            
               (b)il-Parti I hija emendata kif ġej: 
            
            
               (i)
                     l-ewwel u t-tieni paragrafi huma sostitwiti b’dan li ġej: 
            
            
               “It-tipi ta’ skart li ġejjin se jkunu soġġetti għall-proċedura ta’ notifika u ta’ kunsens bil-miktub minn qabel:
            
            
               It-tipi ta’ skart elenkati fl-Annessi II u VIII tal-Konvenzjoni ta’ Basel*.
            
            
                  
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     
            
         
         
            
               * L-Anness VIII tal-Konvenzjoni ta’ Basel huwa elenkat f’dan ir-Regolament fil-Lista A tal-Parti 1 tal-Anness V. L-Anness II tal-Konvenzjoni ta’ Basel huwa elenkat f’dan ir-Regolament fil-Lista A tal-Parti 3 tal-Anness V.”;
            
            
                  
                     (ii)
                     il-punt (a) huwa sostitwit b’dan li ġej:
            
            
               “(a) Kwalunkwe referenza fl-Anness VIII tal-Konvenzjoni ta’ Basel għal-lista B għandha tinftiehem bħala referenza għall-Anness III ta’ dan ir-Regolament”.
            
            
               (iii)
                     jiżdiedu l-punti (e) u (f) li ġejjin:
            
            
               “(e) l-entrata A3210 tal-Konvenzjoni ta’ Basel ma tapplikax u minflok tapplika l-entrata AC300 fil-Parti II.
            
            
               (f) fil-każ tal-iskart ittrasportat fl-Unjoni, l-entrata Y48 tal-Konvenzjoni ta’ Basel ma tapplikax u minflok tapplika din l-entrata li ġejja: 
            
            
               EU48:
                     L-iskart tal-plastik mhux kopert mill-entrata AC300 fil-parti II jew mill-entrata EU3011 fil-parti I tal-Anness III, kif ukoll it-taħlitiet ta’ skart tal-plastik mhux koperti mill-punt 4 tal-Anness IIIA.”;
            
            
               (c)
                     fil-Parti II, l-entrata li ġejja tiddaħħal wara l-entrata AC270:
            
            
               “AC300
                     Skart tal-plastik, inkluż taħlitiet ta’ skart bħal dan, li fih kostitwenti tal-Anness I jew li huwa kkontaminat bihom, sal-punt li juri karatteristika tal-Anness III (innota l-entrata EU3011 relatata fil-parti I tal-Anness III, u l-entrata EU48 relatata fil-parti I)”;
            
            
               (5)l-Anness V huwa emendat kif ġej:
            
            
               (a)
                     il-Parti 1 hija emendata kif ġej:
            
            
               (i)
                     fit-taqsima A3 tal-Lista A, tiżdied l-entrata li ġejja:
            
            
               “A3210 
                     Skart tal-plastik, inkluż taħlitiet ta’ skart bħal dan, li fih kostitwenti tal-Anness I jew li huwa kkontaminat bihom, sal-punt li juri karatteristika tal-Anness III (innota l-entrata B3011 relatata, fil-Lista B ta’ din il-Parti, u l-entrata Y48, fil-Lista A tal-Parti 3);
            
            
               (ii) 
                     fil-Lista B, it-taqsima B3 hija emendata kif ġej:
            
            
               –l-entrata B3010 titħassar; 
            
            
               –l-entrata li ġejja tiddaħħal qabel l-entrata B3020: 
            
            
               “B3011 
                     Skart tal-plastik (innota l-entrata A3210 relatata, fil-Lista A ta’ din il-Parti, u l-entrata Y48, fil-Lista A tal-Parti 3)
            
            
               –L-iskart tal-plastik elenkat hawn taħt, diment li jkun destinat għar-riċiklaġġ* b’mod ambjentalment korrett u kważi ħieles minn kontaminazzjoni u tipi oħra ta’ skart**:
            
            
               –Skart tal-plastik li jikkonsisti kważi esklużivament*** minn polimeru mhux aloġenat wieħed, inkluż il-polimeri li ġejjin iżda mhux limitat għalihom: 
            
            
               –Polietilen (PE)
            
         
         
            
               –Polipropilen (PP)
            
            
               –Polistiren (PS)
            
            
               –Akrilonitril butadien stiren (ABS) 
            
            
               –Polietilentereftalat (PET)
            
            
               –Polikarbonati (PC)
            
            
               –Polieteri
            
            
               –Skart tal-plastik li kważi esklużivament*** jikkonsisti minn reżina mwebbsa waħda jew prodott wieħed tal-kondensazzjoni, inkluż ir-reżini li ġejjin iżda mhux limitat għalihom:
            
            
               –Reżini tal-urea formaldeid
            
            
               –Reżini tal-fenol formaldeid
            
            
               –Reżini tal-melamina formaldeid
            
            
               –Reżini tal-epossi
            
            
               –Reżini tal-alkidi
            
            
               –Skart tal-plastik li kważi esklużivament*** jikkonsisti minn wieħed mill-polimeri fluworurati li ġejjin:****
            
            
               –Perfluworoetilen/propilen (FEP)
            
            
               –Alkani perfluworoalkossiċi:
            
            
               –Tetrafluworoetilen/perfluworoalkil vinil etere (PFA)
            
            
               –Tetrafluworoetilen/perfluworometil vinil etere (MFA)
            
            
               –Fluworur tal-polivinil (PVF)
            
            
               –Fluworur tal-poliviniliden (PVDF)
            
            
               –Taħlitiet ta’ skart tal-plastik, li jikkonsistu minn polietilen (PE), polipropilen (PP) u/jew polietilentereftalat (PET), diment li jkunu destinati għal riċiklaġġ separat***** ta’ kull materjal u b’mod li jkun ambjentalment korrett, u kważi ħielsa minn kontaminazzjoni u tipi oħra ta’ skart**. 
            
         
         
            
                  
                     
                     
                     
                     
            
            
               * Riċiklaġġ/reklamazzjoni ta’ sustanzi organiċi li ma jintużawx bħala solventi (R3 fl-Anness IV, it-taqsima B) jew, jekk ikun hemm bżonn, ħżin temporanju limitat għal darba waħda, diment li din tkun segwita mill-operazzjoni R3 u tkun evidenzjata minn dokumentazzjoni kuntrattwali jew dokumentazzjoni uffiċjali rilevanti.
            
            
               ** Fir-rigward ta’ “kważi ħieles minn kontaminazzjoni u tipi oħra ta’ skart”, l-ispeċifikazzjonijiet internazzjonali u nazzjonali jistgħu joffru punt ta’ referenza.
            
            
               *** Fir-rigward ta’ “kważi esklużivament”, l-ispeċifikazzjonijiet internazzjonali u nazzjonali jistgħu joffru punt ta’ referenza.
            
            
               **** It-tipi ta’ skart prodotti fil-fażi ta’ wara l-konsumatur huma esklużi.
            
            
               ***** Riċiklaġġ/reklamazzjoni ta’ sustanzi organiċi li ma jintużawx bħala solventi (R3 fl-Anness IV, it-taqsima B), b’separazzjoni minn qabel u, jekk ikun hemm bżonn, ħżin temporanju limitat għal istanza waħda, diment li din tkun segwita mill-operazzjoni R3 u tkun evidenzjata minn dokumentazzjoni kuntrattwali jew dokumentazzjoni uffiċjali rilevanti.”;
            
            
               (b)
                     fil-Parti 3, il-Lista A hija sostitwita b’dan li ġej: 
            
            
               “Lista A (Anness II tal-Konvenzjoni ta’ Basel)
            
            
               Y46
                     Skart miġbur mill-unitajiet domestiċi*
            
            
               Y47
                     Residwi li jirriżultaw mill-inċinerazzjoni ta’ skart domestiku
                     
            
            
               Y48
                     Skart tal-plastik, inkluż taħlitiet ta’ skart bħal dan, bl-eċċezzjoni ta’ dan li ġej:
            
            
               –Skart tal-plastik li jkun skart perikoluż (ara l-entrata A3210 fil-Parti 1 tal-Lista A fl-Anness V) 
            
            
               –L-iskart tal-plastik elenkat hawn taħt, diment li jkun destinat għar-riċiklaġġ** b’mod ambjentalment korrett u kważi ħieles minn kontaminazzjoni u tipi oħra ta’ skart:*** 
            
            
               –Skart tal-plastik li jikkonsisti kważi esklużivament**** minn polimeru mhux aloġenat wieħed, inkluż il-polimeri li ġejjin iżda mhux limitat għalihom: 
            
            
               –Polietilen (PE)
            
            
               –Polipropilen (PP)
            
            
               –Polistiren (PS)
            
            
               –Akrilonitril butadien stiren (ABS) 
            
            
               –Polietilentereftalat (PET)
            
            
               –Polikarbonati (PC)
            
         
         
            
               –Polieteri
            
            
               –Skart tal-plastik li kważi esklużivament**** jikkonsisti minn reżina mwebbsa waħda jew prodott wieħed tal-kondensazzjoni, inkluż ir-reżini li ġejjin iżda mhux limitat għalihom:
            
            
               –Reżini tal-urea formaldeid
            
            
               –Reżini tal-fenol formaldeid
            
            
               –Reżini tal-melamina formaldeid
            
            
               –Reżini tal-epossi
            
            
               –Reżini tal-alkidi
            
            
               –Skart tal-plastik li kważi esklużivament**** jikkonsisti minn wieħed mill-polimeri fluworurati li ġejjin:*****
            
            
               –Perfluworoetilen/propilen (FEP)
            
            
               –Alkani perfluworoalkossiċi:
            
            
               –Tetrafluworoetilen/perfluworoalkil vinil etere (PFA)
            
            
               –Tetrafluworoetilen/perfluworometil vinil etere (MFA)
            
            
               –Fluworur tal-polivinil (PVF)
            
            
               –Fluworur tal-poliviniliden (PVDF)
            
            
               –Taħlitiet ta’ skart tal-plastik, li jikkonsistu minn polietilen (PE), polipropilen (PP) u/jew polietilentereftalat (PET), diment li jkunu destinati għal riċiklaġġ separat****** ta’ kull materjal u b’mod li jkun ambjentalment korrett, u kważi ħielsa minn kontaminazzjoni u tipi oħra ta’ skart.*** 
            
            
                  
                     
                     
                     
                     
            
            
            
               * Sakemm ma jkunx ikklassifikat b’mod xieraq f’entrata unika fl-Anness III.
            
            
               ** Riċiklaġġ/reklamazzjoni ta’ sustanzi organiċi li ma jintużawx bħala solventi (R3 fl-Anness IV, it-taqsima B) jew, jekk ikun hemm bżonn, ħżin temporanju limitat għal darba waħda, diment li din tkun segwita mill-operazzjoni R3 u tkun evidenzjata minn dokumentazzjoni kuntrattwali jew dokumentazzjoni uffiċjali rilevanti.
            
            
               *** Fir-rigward ta’ “kważi ħieles minn kontaminazzjoni u tipi oħra ta’ skart”, l-ispeċifikazzjonijiet internazzjonali u nazzjonali jistgħu joffru punt ta’ referenza.
            
         
         
            
               **** Fir-rigward ta’ “kważi esklużivament”, l-ispeċifikazzjonijiet internazzjonali u nazzjonali jistgħu joffru punt ta’ referenza.
            
            
               ***** It-tipi ta’ skart prodotti fil-fażi ta’ wara l-konsumatur huma esklużi.”
            
            
               ****** Riċiklaġġ/reklamazzjoni ta’ sustanzi organiċi li ma jintużawx bħala solventi (R3 fl-Anness IV, it-taqsima B), b’separazzjoni minn qabel u, jekk ikun hemm bżonn, ħżin temporanju limitat għal istanza waħda, diment li din tkun segwita mill-operazzjoni R3 u tkun evidenzjata minn dokumentazzjoni kuntrattwali jew dokumentazzjoni uffiċjali rilevanti.”;
            
            
            
               (c)
                     fil-Parti 3, l-intestatura tal-Lista B hija sostitwita b’dan li ġej: 
            
            
               “Lista B (Skart mill-Appendiċi 4, il-Parti II tad-Deċiżjoni tal-OECD)*
            
            
                  
                     
                     
                     
                     
                     
                     
                     
            
            
               *It-tipi ta’ skart bl-entrati AB130, AC250, AC260 u AC270 tħassru peress li dawn ġew ikkunsidrati, f’konformità mal-proċedura stabbilita fl-Artikolu 18 tad-Direttiva 2006/12/KE tal-Parlament Ewropew u tal-Kunsill tal-5 ta’ April 2006 dwar l-iskart (ĠU L 114, 27.4.2006, p. 9, kif imħassra bid-Direttiva 2008/98/KE), li mhumiex perikolużi u għaldaqstant mhux soġġetti għall-projbizzjoni tal-esportazzjoni stabbilita fl-Artikolu 36 ta’ dan ir-Regolament. L-iskart bl-entrata AC300 tħassar peress li l-iskart inkwistjoni huwa kopert bl-entrata A3210 fil-Lista A tal-Parti 1.”
            
            
               (6)l-Anness VII huwa emendat kif ġej:
            
            
            
               Fil-blokka 10, jiżdied dan li ġej:
            
            
               “(vii) Oħrajn (jekk jogħġbok speċifika):”
            
            
               ANNESS 2
            
            
               “ANNESS VIII
            
            
               LINJI GWIDA DWAR L-IMMANIĠĠJAR AMBJENTALMENT KORRETT (L-ARTIKOLU 49)
            
            
               I.
                     Linji gwida u dokumenti ta’ gwida adottati skont il-Konvenzjoni ta’ Basel: 
            
            
               1. Linji gwida tekniċi dwar l-immaniġġjar ambjentalment korrett ta’ skart bijomediku u tal-kura tas-saħħa (Y1; Y3)
                  1
                
            
            
               2. Linji gwida tekniċi dwar l-immaniġġjar ambjentalment korrett ta’ skart ta’ batteriji tal-aċidu taċ-ċomb1
            
            
               3. Linji gwida tekniċi dwar l-immaniġġjar ambjentalment korrett tal-iżmantellar totali jew parzjali ta’ bastimenti1
            
            
               4. Linji gwida tekniċi dwar ir-riċiklaġġ/ir-reklamazzjoni ambjentalment korrett(a) ta’ metalli u ta’ komposti tal-metall (R4)
                  2
                
            
         
         
            
               5. Linji gwida tekniċi ġenerali għall-immaniġġjar ambjentalment korrett ta’ tipi ta’ skart li jikkonsistu minn, li fihom jew li huma kkontaminati b’sustanzi niġġiesa organiċi persistenti
                  3
               
            
            
               6. Linji gwida tekniċi dwar l-immaniġġjar ambjentalment korrett ta’ tipi ta’ skart li jikkonsistu minn, li fihom, jew li huma kkontaminati bil-1,1,1 trikloro 2,2 bis (4 klorofenil) etan (DDT)
                  4
               
            
            
               7. Linji gwida tekniċi dwar l-immaniġġjar ambjentalment korrett ta’ tipi ta’ skart li jikkonsistu minn, li fihom jew li huma kkontaminati bl-eżabromoċiklododekan (HBCD)
                  5
               
            
            
               8.  Linji gwida tekniċi dwar l-immaniġġjar ambjentalment korrett ta’ tipi ta’ skart li jikkonsistu minn, li fihom jew li huma kkontaminati bl-aċidu perfluworoottansulfoniku (PFOS), bl-imluħa tiegħu u bil-fluworur perfluworoottansulfoniku (PFOSF)5
            
            
               9.  Linji gwida tekniċi dwar l-immaniġġjar ambjentalment korrett ta’ tipi ta’ skart li jikkonsistu minn, li fihom jew li huma kkontaminati bil-pentaklorofenol (PCP) u bl-imluħa u bl-esteri tiegħu
                  6
                
            
            
               10. Linji gwida tekniċi dwar l-immaniġġjar ambjentalment korrett ta’ tipi ta’ skart li jikkonsistu minn, li fihom jew li huma kkontaminati bil-pestiċidi aldrin, alfa eżakloroċikloeżan, beta eżakloroċikloeżan, klordan, klordekon, dieldrin, endrin, ettakloru, eżaklorobenżen, eżaklorobutadien, lindan, mireks, pentaklorobenżen, pentaklorofenol u l-imluħa tiegħu, aċidu perfluworoottansulfoniku, endosulfan tekniku u l-isomeri relatati tiegħu jew toksafen jew bl-eżaklorobenżen bħala sustanza kimika industrijali (Pestiċidi POP)6
            
            
               11. Linji gwida tekniċi dwar l-immaniġġjar ambjentalment korrett ta’ tipi ta’ skart li jikkonsistu minn, li fihom jew li huma kkontaminati bil-poliklorofenili, bil-polikloroterfenili, bil-polikloronaftaleni jew bil-polibromobifenili inkluż l-eżabromobifenil (PCBs, PCTs, PCNs jew PBBs, inkluż l-HBB)6
            
            
               12. Linji gwida tekniċi dwar l-immaniġġjar ambjentalment korrett ta’ tipi ta’ skart li jikkonsistu minn, li fihom jew li huma kkontaminati bl-eżabromodifenil etere u bl-eptabromodifenil etere, jew bit-tetrabromodifenil etere u bil-pentabromodifenil etere jew bid-dekabromodifenil etere (POP-BDEs)3
            
            
               13. Linji Gwida Tekniċi għall-Immaniġġjar Ambjentalment Korrett ta’ Tipi ta’ Skart li Fihom jew li Huma Kkontaminati bil-poliklorodibenżofurani, bl-eżaklorobenżen, bil-poliklorobifenili, bil-pentaklorobenżen, bil-polikloronaftaleni, bl-eżaklorobutadien jew bil-poliklorodibenżo-p-diossini mhux prodotti b’mod intenzjonat3
            
            
               14. Linji gwida tekniċi dwar l-immaniġġjar ambjentalment korrett ta’ tipi ta’ skart li jikkonsistu minn, li fihom jew li huma kkontaminati bl-eżaklorobutadien3
            
            
               15. Linji gwida tekniċi dwar l-immaniġġjar ambjentalment korrett ta’ tipi ta’ skart li jikkonsistu minn, li fihom jew li huma kkontaminati bil-paraffini klorurati b’katina qasira3
            
            
               16. Linji gwida tekniċi għall-immaniġġjar ambjentalment korrett ta’ tajers pnewmatiċi użati u ta’ skart
                  7
               
            
            
               17. Linji gwida tekniċi għall-immaniġġjar ambjentalment korrett ta’ tipi ta’ skart li jikkonsistu minn, li fihom jew li huma kkontaminati bil-merkurju jew bil-komposti tal-merkurju5
            
            
               18. Linji gwida tekniċi għall-koproċessar ambjentalment korrett ta’ tipi ta’ skart perikolużi f’kalkari tas-siment7
            
            
               19. Dokument ta’ gwida dwar l-immaniġġjar ambjentalment korrett ta’ tagħmir tal-kompjuters użat u li ma għadux jintuża6
            
            
               20. Dokument ta’ gwida dwar l-immaniġġjar ambjentalment korrett ta’ mowbajls użati u li ma għadhomx jintużaw7
            
            
               21. Qafas għall-immaniġġjar ambjentalment korrett ta’ tipi ta’ skart perikolużi u ta’ tipi ta’ skart oħra
                  8
               
            
            
               22. Manwali prattiċi għall-promozzjoni tal-immaniġġjar ambjentalment korrett tal-iskart
                  9
                
            
            
            
               II.
                     Linji gwida adottati mill-OECD:
            
         
         
            
            
               Gwida teknika għall-immaniġġjar ambjentalment korrett ta’ flussi ta’ skart speċifiċi:
            
            
            
               Kompjuters personali użati u skartati
                  10
               
            
            
            
               III.
                     Linji Gwida adottati mill-Organizzazzjoni Marittima Internazzjonali (IMO):
            
            
            
               Linji Gwida dwar ir-riċiklaġġ tal-bastimenti
                  11
               
            
            
            
               IV.
                     Linji Gwida adottati mill-Organizzazzjoni Internazzjonali tax-Xogħol (ILO):
            
            
            
               Is-sikurezza u s-saħħa fid-demolizzjoni tal-bastimenti: Linji Gwida għall-pajjiżi Asjatiċi u għat-Turkija
                  12
               ”
            
            
         
         
            
                  
                     (1)
                  
                        Adottati mis-sitt laqgħa tal-Konferenza tal-Partijiet għall-Konvenzjoni ta’ Basel dwar il-Kontroll tal-Moviment Transkonfinali ta’ Skart Perikoluż u r-Rimi Tiegħu, f’Diċembru 2002.
               
               
                  
                     (2)
                  
                        Adottati mis-seba’ laqgħa tal-Konferenza tal-Partijiet għall-Konvenzjoni ta’ Basel dwar il-Kontroll tal-Moviment Transkonfinali ta’ Skart Perikoluż u r-Rimi Tiegħu, f’Ottubru 2004.
               
               
                  
                     (3)
                  
                        Adottati mill-erbatax-il laqgħa tal-Konferenza tal-Partijiet għall-Konvenzjoni ta’ Basel dwar il-Kontroll tal-Moviment Transkonfinali ta’ Skart Perikoluż u r-Rimi Tiegħu, f’Mejju 2019.
               
               
                  
                     (4)
                  
                        Adottati mit-tmien laqgħa tal-Konferenza tal-Partijiet għall-Konvenzjoni ta’ Basel dwar il-Kontroll tal-Moviment Transkonfinali ta’ Skart Perikoluż u r-Rimi Tiegħu, f’Diċembru 2006.
               
               
                  
                     (5)
                  
                        Adottati mit-tnax-il laqgħa tal-Konferenza tal-Partijiet għall-Konvenzjoni ta’ Basel dwar il-Kontroll tal-Moviment Transkonfinali ta’ Skart Perikoluż u r-Rimi Tiegħu, f’Mejju 2015.
               
               
                  
                     (6)
                  
                        Adottati mit-tlettax-il laqgħa tal-Konferenza tal-Partijiet għall-Konvenzjoni ta’ Basel dwar il-Kontroll tal-Moviment Transkonfinali ta’ Skart Perikoluż u r-Rimi Tiegħu, f’Mejju 2017.
               
               
                  
                     (7)
                  
                        Adottati mill-għaxar laqgħa tal-Konferenza tal-Partijiet għall-Konvenzjoni ta’ Basel dwar il-Kontroll tal-Moviment Transkonfinali ta’ Skart Perikoluż u r-Rimi Tiegħu, f’Ottubru 2013.
               
               
                  
                     (8)
                  
                        Adottati mill-ħdax-il laqgħa tal-Konferenza tal-Partijiet għall-Konvenzjoni ta’ Basel dwar il-Kontroll tal-Moviment Transkonfinali ta’ Skart Perikoluż u r-Rimi Tiegħu, f’Ottubru 2013.
               
               
                  
                     (9)
                  
                        Adottati mit-tlettax-il u mill-erbatax-il laqgħa tal-Konferenza tal-Partijiet għall-Konvenzjoni ta’ Basel dwar il-Kontroll tal-Moviment Transkonfinali ta’ Skart Perikoluż u r-Rimi Tiegħu, f’Mejju 2017 u f’Mejju 2019.
               
               
                  
                     (10)
                  
                        Adottati mill-Kumitat tal-Politika tal-Ambjent tal-OECD fi Frar 2003 (id-dokument ENV/EPOC/WGWPR(2001)3/FINAL).
               
               
                  
                     (11)
                  
                        Ir-Riżoluzzjoni A.962 adottata mill-Assemblea tal-IMO fit-23 Sessjoni regolari tagħha, bejn l-24 ta’ Novembru u l-5 ta’ Diċembru 2003.
               
               
                  
                     (12)
                  
                        Approvati għall-pubblikazzjoni mill-Korp Governattiv tal-ILO fil-289 sessjoni tagħha, bejn il-11 u s-26 ta’ Marzu 2004.